AQSh hukumati xorijiy lobbichilar ustidan nazoratni kuchaytirmoqchi
Justice Department’s inspector general says confusion over how to enforce existing laws has led to widespread late registrations and required updates by US lobbyists
Mavjud qonunlar atrofidagi tushunmovchiliklar oqibatida AQShda lobbichilar kech ro'yxatdan o'tgan va ma'lumotni yangilamagan, deyiladi shu hafta Adliya vazirligi bosh inspektori tomonidan chiqarilgan hisobotda. Bu tekshiruvga prezidentlikka respublikachi nomzod Donald Tramp kampaniyasini yaqingacha boshqarib kelgan Pol Manafort ishi sabab bo'ldi. Manafort va uning lobbichi firmasi Yevropa tadqiqotlar instituti uchun olib borilgan faoliyatni fosh etmagan va bu bilan 1938-yildan buyon amal qilayotgan "Xorijiy agentlarni ro'yxatga olish" haqdagi qonunni buzgan. Manafort ushbu institutni Ukrainadagi rossiyaparast siyosiy partiyaga a'zo shaxs bilan boshqargan. "Adliya vazirligi ma'lumotni oshkor etishga shoshilmaydi, aksincha ma'lumotlarning sir saqlanishiga odatlangan va boshqalardan ham informatsiyani talab qilmaydi", - dedi "Public Citizen" nomli lobbichi tashkilotdan Kreyg Holman. 1993-yildan buyon bor-yo'g'i yetti marta bu borada ish qo'zg'atilgan. Ro'yxatdan o'tganlar soni keskin kamaygan. Biroq Vashington chet davlatlarning lobbichilariga to'la. Masala bilan yaqindan tanish ekspert Jeyson Arnold: "Lobbichilar qonunni buzmasligi yoki undagi "tuynuk"lardan foydalanmasligini kafolatlash uchun Kongress ro'yxatga olishni talab qilishi va bunday qilmaganlar uchun jazo choralarini aniq belgilashi kerak. Kongressga, shuningdek, Adliya vazirligining qonun amalini kuzatib boradigan bo'lim uchun ko'proq mablag' ajratishi tavsiya qilinadi", - deydi u. Qonunni buzganlar besh yilgacha ozodlikdan mahrum etilishi mumkin. Adliya vazirligini esa inspektorlar sonini ko'paytirish uchun byudjet yetarli emasligini bildirdi. Holman ham masalaga Kongress aralashmasa bo'lmaydi, degan fikrda. Adliya vazirligi o'z nazorat tizimini kuchaytirish uchun mablag' ham so'rashi kutilmoqda.